b'\n_START_ARTICLE_\nByen udenfor\n_START_PARAGRAPH_\nByen udenfor er en dokumentarfilm fra 2008 af instrukt\xc3\xb8ren Tom Erik Kampman. Filmen er et portr\xc3\xa6t af livet i byerne, der ligger lige f\xc3\xb8r eller efter storbyerne._NEWLINE_I Byen udenfor medvirker den pensionerede advokat Niels Kj\xc3\xb8ller og hans kone Marianne, som har skiftet deres store hus ud med en lejlighed i det sociale boligbyggeri Asker\xc3\xb8d i Hundige. I filmen f\xc3\xb8lger man ogs\xc3\xa5 Stig Stasig, som har v\xc3\xa6ret en del af det venstreorienterede milj\xc3\xb8 p\xc3\xa5 N\xc3\xb8rrebro i K\xc3\xb8benhavn og nu er flyttet i parcelhus. Den sidste medvirkende er Zubair Butt Hussain, hvis pakistanske for\xc3\xa6ldre i 70erne valgte at s\xc3\xa6tte sig selv i g\xc3\xa6ld, s\xc3\xa5 de kunne flytte til et parcelhuskvarter._NEWLINE_Instrukt\xc3\xb8ren af Byen udenfor, Tom Erik Kampman, har tidligere st\xc3\xa5et bag dokumentarfilmen Tekstmager om fire forskellige personer, der besk\xc3\xa6ftiger sig med ord og tekster: rapperen, stand-upkomikeren, forfatteren og reklametekstforfatteren. Filmen handlede blandt andet om at tr\xc3\xa6ffe et utraditionelt karrierevalg. Byen udenfor ligger i forl\xc3\xa6ngelse af Tekstmager ved at fort\xc3\xa6lle om tre personer, der har skabt sig en tilv\xc3\xa6relse i forstaden p\xc3\xa5 trods af omgivelsernes opfattelse af den som indadvendt og k\xc3\xb8nsl\xc3\xb8s._NEWLINE_Byen udenfor er anden del af en trilogi om identitet. Filmen blev nomineret til en Robert i 2009 i kategorien \xc3\x85rets korte dokumentarfilm.'